open-index/open-wikipedia-markdown huggingface dataset:
พระเจ้าบรมวงศ์เธอ พระองค์เจ้าบุบผา

**พระเจ้าบรมวงศ์เธอ พระองค์เจ้าบุบผา** หรือ **พระองค์เจ้าบุพภาวดี** หรือออกพระนามว่า **เจ้าครอกบุปผา** (พ.ศ. 2334 - พ.ศ. 2364) พระราชธิดาพระองค์ที่ 9 ในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาสี

## พระประวัติ
พระเจ้าบรมวงศ์เธอ พระองค์เจ้าบุบผา ประสูติเมื่อพ.ศ. 2334 เป็นพระราชธิดาในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาสี ธิดาเจ้าพระยาศรีธรรมาธิราช (บุญรอด บุณยรัตพันธุ์) มีพระเชษฐภคินีร่วมเจ้าจอมมารดา 1 พระองค์คือ พระเจ้าบรมวงศ์เธอ พระองค์เจ้าจักรจั่น พระองค์ประสูติในขณะที่พระราชบิดายังดำรงพระยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร เมื่อแรกประสูติจึงดำรงพระยศเป็น *หม่อมเจ้าบุบผา* หลังจากพระราชบิดาได้รับพระราชทานอุปราชาภิเษกเป็นกรมพระราชวังบวรสถานมงคลแล้วจึงเลื่อนเป็น *พระเจ้าหลานเธอ พระองค์เจ้าบุบผา* เมื่อพระราชบิดาครองราชย์จึงได้เลื่อนเป็น *พระเจ้าลูกเธอ พระองค์เจ้าบุบผา*

ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าบุบผาทรงได้รับพระราชทานด้วย ปรากฏใน *พระราชพงศาวดารกรุงรัตนโกสินทร์ รัชกาลที่ 2* เรื่องสร้างสวนขวา ว่า

*"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าบุบผา ๑...  รวมพระองค์เจ้ายี่สิบเจ็ดหลัง..."*

พระเจ้าบรมวงศ์เธอ พระองค์เจ้าบุบผา สิ้นพระชนม์ในรัชกาลที่ 2 เมื่อพ.ศ. 2364 พระชันษา 31 ปี พระราชทานเพลิงพระศพ ณ วัดระฆังโฆสิตารามวรมหาวิหาร วันพุธที่ 26 ธันวาคม พ.ศ. 2364 พระอัฐิบรรจุไว้ที่หอพระนาก ที่วิมานพระอัฐิ บนพระเบญจาชั้นที่ 3

## พระอิสริยยศ

* หม่อมเจ้าบุบผา (พ.ศ. 2334 - พ.ศ. 2349)
* พระเจ้าหลานเธอ พระองค์เจ้าบุบผา (พ.ศ. 2349 - 7 กันยายน พ.ศ. 2352)
* พระเจ้าลูกเธอ พระองค์เจ้าบุบผา (7 กันยายน พ.ศ. 2352 - พ.ศ. 2364)
* พระเจ้าบรมวงศ์เธอ พระองค์เจ้าบุบผา (พระนามหลังการสิ้นพระชนม์)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้า
หมวดหมู่:พระราชธิดาในรัชกาลที่ 2
หมวดหมู่:สกุลบุณยรัตพันธุ์
พระเจ้าบรมวงศ์เธอ พระองค์เจ้าวงศ์

**พระเจ้าบรมวงศ์เธอ พระองค์เจ้าวงศ์** (พ.ศ. 2334 - พ.ศ. 2386) พระราชธิดาพระองค์ที่ 10 ในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาศิลา

## พระประวัติ
พระเจ้าบรมวงศ์เธอ พระองค์เจ้าวงศ์ ประสูติเมื่อพ.ศ. 2334 เป็นพระราชธิดาในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาศิลา ธิดาขรัวยายฟักทอง ณ บางช้าง มีพระอนุชาพระขนิษฐาร่วมเจ้าจอมมารดา 5 พระองค์ เมื่อประสูติ พระราชบิดาพระราชทานพระนามตามที่ประสูติจากหม่อมผู้เป็นพระญาติพระวงศ์ว่า *หม่อมเจ้าหญิงวงศ์*

ในสมัยรัชกาลที่ 3 พระองค์เจ้าวงศ์ได้ทรงรับราชการว่าพนักงานพระสุคนธ์ หลังเสร็จการปราบกบฏเจ้าอนุวงศ์แล้ว พระเจ้าบรมวงศ์เธอ กรมพระพิพิธโภคภูเบนทร์ พร้อมพระอนุชาและพระขนิษฐาร่วมเจ้าจอมมารดาเดียวกันอีก 4 พระองค์ คือ พระเจ้าบรมวงศ์เธอ กรมพระพิทักษเทเวศร์, พระเจ้าบรมวงศ์เธอ กรมหลวงภูวเนตรนรินทรฤทธิ์, พระเจ้าบรมวงศ์เธอ พระองค์เจ้าอินทนิล และพระเจ้าบรมวงศ์เธอ พระองค์เจ้าวงศ์ มีพระประสงค์ที่จะร่วมกันปฏิสังขรณ์วัดแหลม พร้อมทั้งทรงสร้างพระเจดีย์เรียงรายไว้หน้าวัด 5 องค์ ต่อมา พระบาทสมเด็จพระจอมเกล้าเจ้าอยู่หัวโปรดเกล้าฯ พระราชทานนามใหม่ว่า *วัดเบญจบพิตร* หมายความว่า วัดของเจ้านาย 5 พระองค์

พระเจ้าบรมวงศ์เธอ พระองค์เจ้าวงศ์ สิ้นพระชนม์ในรัชกาลที่ 3 เมื่อ พ.ศ. 2386

## อ้างอิง

หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้า
หมวดหมู่:พระราชธิดาในรัชกาลที่ 2
หมวดหมู่:สกุล ณ บางช้าง
พระเจ้าบรมวงศ์เธอ พระองค์เจ้าปุก

**พระเจ้าบรมวงศ์เธอ พระองค์เจ้าปุก** (31 ตุลาคม พ.ศ. 2335 – 11 สิงหาคม พ.ศ. 2416) พระราชธิดาพระองค์ที่ 11 ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาสั้น

## พระประวัติ
พระเจ้าบรมวงศ์เธอ พระองค์เจ้าปุก ประสูติเมื่อวันพุธ เดือน 12 แรม 2 ค่ำ ปีชวด จัตวาศก จ.ศ. 1154 ตรงกับวันที่ 31 ตุลาคม พ.ศ. 2335 เป็นพระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาสั้น

ในสมัยรัชกาลที่ 4 พระบาทสมเด็จพระจอมเกล้าเจ้าอยู่หัวมีพระราชดำริจะสร้างพระบรมรูปพระมหากษัตริย์ทุกรัชกาลในราชวงศ์จักรีไว้ในวัดพระศรีรัตนศาสดาราม ให้เหมือนหอพระเทพบิดรในวัดพระศรีสรรเพชญ์ ในกรุงศรีอยุธยา แต่ยังมิทันได้ทำก็เสด็จสวรรคต พระบาทสมเด็จพระจุลจอมเกล้าเจ้าอยู่หัวจึงโปรดให้ทำต่อมาตามพระราชดำรินั้น แต่ ณ ขณะนั้นเหลือผู้ที่เคยเห็นพระบาทสมเด็จพระพุทธยอดฟ้าจุฬาโลกมหาราช เพียง 4 คน คือสมเด็จพระพุฒาจารย์ (โต พฺรหฺมรํสี) พระเจ้าบรมวงศ์เธอ พระองค์เจ้าปุก เจ้าพระยาธรรมติกรณ์ (มั่ง สนธิรัตน์) และเจ้าพระยาสุธรรมมนตรี (บุญศรี บูรณศิริ) จึงโปรดให้เชิญมาบอกระหว่างช่างปั้น ส่วนพระบรมรูปรัชกาลต่อ ๆ มา พระราชโอรส พระราชธิดายังทรงพระชนม์อยู่โดยมาก การปั้นและการหล่อพระบรมรูป สำเร็จเสร็จสิ้นเมื่อปี พ.ศ. 2414 เรื่องนี้ปรากฏใน *"ความทรงจำ"* พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ ตอนที่ 4 เรื่องสร้างพระบรมรูปสี่รัชกาลว่า

*"การสร้างพระบรมรูป ๔ พระองค์นั้น โปรดฯ ให้พระองค์เจ้าประดิษฐวรการ อธิบดีกรมช่างสิบหมู่ และเป็นช่างอย่างดีในพระองค์เองด้วย เป็นผู้อำนวยการ เมื่อปั้นหุ่นนั้นรู้พระลักษณะได้แน่แต่ขนาดพระองค์ว่าสูงเท่าใด เพราะมีพระพุทธรูปฉลองพระองค์อยู่เป็นหลัก แต่ส่วนพระรูปโฉมนั้นนอกจากพระบาทสมเด็จพระจอมเกล้าเจ้าอยู่หัว ซึ่งมีพระบรมรูปปั้นอยู่แล้ว ต้องอาศัยไต่ถามผู้ที่ได้เคยเห็นพระองค์ให้บอกพระลักษณะและคอยติให้ช่างแก้ไขไปแต่แรกจนแล้ว ก็ในเวลานั้นผู้ที่เคยเห็นพระบาทสมเด็จพระพุทธเลิศหล้านภาลัย และพระบาทสมเด็จพระนั่งเกล้าเจ้าอยู่หัวยังมีอยู่มาก แต่ผู้เคยเห็นพระบาทสมเด็จพระพุทธยอดฟ้าจุฬาโลก หาได้แต่ ๔ คน คือ พระองค์เจ้าหญิงปุก พระราชธิดาในรัชกาลที่ ๒ พระองค์ ๑ สมเด็จพระพุฒาจารย์ (โต) วัดระฆังองค์ ๑ เจ้าพระยาสุธรรมมนตรี (บุญศรี) คน ๑ กับเจ้าพระยาธรรมาฯ (ลมั่ง สนธิรัตน) คน ๑ ปั้นพระรูปสำเร็จได้หล่อเมื่อเดือนอ้าย ปีมะแม พ.ศ. ๒๔๑๔"*

พระเจ้าบรมวงศ์เธอ พระองค์เจ้าปุก สิ้นพระชนม์ เมื่อวันจันทร์ เดือน 9 แรม 3 ค่ำ ปีระกา เบญจศก จ.ศ. 1235 ตรงกับวันที่ 11 สิงหาคม พ.ศ. 2416 สิริพระชันษา 80 ปี พระราชทานเพลิงพระศพ ณ พระเมรุ วัดบวรนิเวศราชวรวิหาร

## พระอิสริยยศ

* 31 ตุลาคม พ.ศ. 2335 – พ.ศ. 2349 : หม่อมเจ้าปุก
* พ.ศ. 2349 – 7 กันยายน พ.ศ. 2352 : พระเจ้าหลานเธอ พระองค์เจ้าปุก
* 7 กันยายน พ.ศ. 2352 – 21 กรกฎาคม พ.ศ. 2367 : พระเจ้าลูกเธอ พระองค์เจ้าปุก
* 21 กรกฎาคม พ.ศ. 2367 – 2 เมษายน พ.ศ. 2394 : พระเจ้าน้องนางเธอ พระองค์เจ้าปุก
* 2 เมษายน พ.ศ. 2394 – 11 พฤศจิกายน พ.ศ. 2411 : พระเจ้าพี่นางเธอ พระองค์เจ้าปุก
* 11 พฤศจิกายน พ.ศ. 2411 – 11 สิงหาคม พ.ศ. 2416 : พระเจ้าบรมวงศ์เธอ พระองค์เจ้าปุก

## อ้างอิง

หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 2
หมวดหมู่:พระกุลเชษฐ์ในราชวงศ์จักรี
พระเจ้าบรมวงศ์เธอ พระองค์เจ้าส้มจีน

**พระเจ้าบรมวงศ์เธอ พระองค์เจ้าส้มจีน** (12 กรกฎาคม พ.ศ. 2336 - 13 สิงหาคม พ.ศ. 2408) พระราชธิดาพระองค์ที่ 12 ในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมกลกาจร

## พระประวัติ
พระเจ้าบรมวงศ์เธอ พระองค์เจ้าส้มจีน ประสูติเมื่อวันศุกร์ที่ 12 กรกฎาคม พ.ศ. 2336 เป็นพระราชธิดาในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาเกด พระองค์ประสูติในขณะที่พระราชบิดายังดำรงพระยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร เมื่อแรกประสูติจึงดำรงพระยศเป็น *หม่อมเจ้าส้มจีน* หลังจากพระราชบิดาได้รับพระราชทานอุปราชาภิเษกเป็นกรมพระราชวังบวรสถานมงคลแล้วจึงเลื่อนเป็น *พระเจ้าหลานเธอ พระองค์เจ้าส้มจีน* เมื่อพระราชบิดาครองราชย์จึงได้เลื่อนเป็น *พระเจ้าลูกเธอ พระองค์เจ้าส้มจีน*

ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าส้มจีนทรงได้รับพระราชทานด้วย ปรากฏใน *พระราชพงศาวดารกรุงรัตนโกสินทร์ รัชกาลที่ 2* เรื่องสร้างสวนขวา ว่า

*"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าส้มจีน ๑...  รวมพระองค์เจ้ายี่สิบเจ็ดหลัง..."*

พระเจ้าบรมวงศ์เธอ พระองค์เจ้าส้มจีน สิ้นพระชนม์ในรัชกาลที่ 4 เมื่อวันอาทิตย์ที่ 13 สิงหาคม พ.ศ. 2408 พระชันษา 72 ปี

## พระอิสริยยศ

***หม่อมเจ้าส้มจีน** (12 กรกฎาคม พ.ศ. 2336 - พ.ศ. 2349)
***พระเจ้าหลานเธอ พระองค์เจ้าส้มจีน** (พ.ศ. 2349 - 7 กันยายน พ.ศ. 2352)
***พระเจ้าลูกเธอ พระองค์เจ้าส้มจีน** (7 กันยายน พ.ศ. 2352 - 21 กรกฎาคม พ.ศ. 2367)
***พระเจ้าน้องนางเธอ พระองค์เจ้าส้มจีน** (21 กรกฎาคม พ.ศ. 2367 - 2 เมษายน พ.ศ. 2394)
***พระเจ้าพี่นางเธอ พระองค์เจ้าส้มจีน** (2 เมษายน พ.ศ. 2394 - 13 สิงหาคม พ.ศ. 2408)
***พระเจ้าบรมวงศ์เธอ พระองค์เจ้าส้มจีน** (พระนามหลังการสิ้นพระชนม์)

## อ้างอิง

หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้า
หมวดหมู่:พระราชธิดาในรัชกาลที่ 2
อาปาไฮ่

**อูลาน่าลา อาปาไฮ่** (; ; อักษรแมนจู:; 1590–1626) เป็นภริยาของนู่เอ๋อร์ฮาชื่อ (努爾哈赤) ปฐมกษัตริย์ราชวงศ์ชิง และเป็นมารดาของอาจี้เก๋อ (阿濟格) ตัวเอ่อร์กุ่น (多爾袞) และตัวโต้ว (多鐸)

## ประวัติ

นางอาปาไฮ่เป็นชาวแมนจูในตระกูลอูลา (烏喇氏) ซึ่งแตกแขนงมาจากตระกูลน่าลา (那拉氏) บิดาชื่อ หมั่นไท่ (滿泰) เป็นบุตรหัวหน้าตระกูลอูลา ในปี 1602 ขณะที่นางอาปาไฮ่อายุได้สิบสองปี ปู้จั้นไท่ (布占泰) ลุงของนาง จับนางสมรสกับนู่เอ๋อร์ฮาชื่อ ครั้นปี 1603 นางเสี้ยวฉือเกา (孝慈高) เมียเอกของนู่เอ๋อร์ฮาชื่อ ตาย นางอาปาไฮ่จึงได้เลื่อนเป็นเมียเอกที่ตำแหน่งอัครมเหสี (大妃; Grand Consort) ต่อมาในปี 1626 หฺวัง ไถจี๋ (崇德帝) บุตรของนางเสี้ยวฉือเกา บีบให้นางอาปาไฮ่ฆ่าตัวตาย เพราะเกรงว่า นางจะเป็นที่กีดขวางแก่การที่เขาจะสืบบัลลังก์ นางอาปาไฮ่จึงสิ้นชีวิตในปีนั้น อายุได้สามสิบหกปี

เมื่อตัวเอ่อร์กุ่น บุตรของนาง ได้สำเร็จราชการแทนพระเจ้าชุ่นจื้อ (順治帝) ซึ่งยังเยาว์ ตัวเอ่อร์กุนจึงถวายยศจักรพรรดินีให้มารดาตัวเอง โดยเฉลิมนามให้ว่า พระนางเสี้ยวเลี่ยกงหมิ่นเสี้ยนเจ๋อเหรินเหอเทียนลี่เชิ่งอู่ (孝烈恭敏獻哲仁和贊天儷聖武皇后) แต่พอตัวเอ่อร์กุนตายแล้ว การถวายยศดังกล่าวก็ถูกเพิกถอนไป

## อ้างอิง

หมวดหมู่:บุคคลที่เกิดในปี พ.ศ. 2133
หมวดหมู่:จักรพรรดินีราชวงศ์ชิง
หมวดหมู่:ชาวจีนที่ถูกบังคับให้ฆ่าตัวตาย
จักรพรรดินีเซี่ยวฉือเกา (ราชวงศ์ชิง)

**เซี่ยวฉือเกา** (; 1575–1603) เป็นพระสนมเอกพระองค์แรกในจักรพรรดินู่เอ๋อร์ฮาชื่อผู้เป็นปฐมกษัตริย์แห่ง ราชวงศ์ชิงและเป็นพระราชมารดาของ จักรพรรดิหวงไท่จี๋

## พระประวัติ
พระนางเซี่ยวฉือเกาประสูติในราชสกุลเแมนจูเย่เฮ่อน่าหลาและอภิเษกสมรสกับจักรพรรดินู่เอ๋อร์ฮาชื่อในเดือนตุลาคม ค.ศ. 1588 เมื่อพระชนมายุเพียง 13 พรรษา ต่อมาใน ค.ศ. 1592 พระองค์มีประสูติกาลหฺวัง ไท่จี๋ ซึ่งได้เสวยราชสมบัติเป็นจักรพรรดิชิงไท่จง พระนางเซี่ยวฉือเกาสิ้นพระชนม์ใน ค.ศ. 1603 ในช่วงประมาณ 27–28 ชันษาต่อมาใน ค.ศ. 1636 จักรพรรดิชิงไท่จงจึงเฉลิมพระยศของพระราชมารดาเป็นจักรพรรดินี เฉลิมพระนามว่า *พระนางเซี่ยวฉือเจาเสี้ยนจิ้งชุ่นเหรินฮุยอี้เต๋อชิ่งเฉิงเทียนฝู่เชิ่งเกา* (孝慈昭憲敬順仁徽懿德顯慶承天輔聖高皇后)

## อ้างอิง

หมวดหมู่:บุคคลที่เกิดในปี พ.ศ. 2118
หมวดหมู่:จักรพรรดินีราชวงศ์ชิง
ชิมะสึ มิสึฮิสะ

**ชิมะสึ มิสึฮิสะ** (,16 กรกฎาคม 1616 - 14 มกราคม 1695) เป็นไดเมียวแห่งซัตสึมะคนที่ 2 ดำรงตำแหน่งระหว่างปี ค.ศ. 1638 - 1695

## อ้างอิง

หมวดหมู่:ไดเมียว
ตัวเอ๋อร์กุ่น

** ตัวเอ๋อร์กุ่น** (; อักษรแมนจู:  ;  ; 17 พฤศจิกายน ค.ศ. 1612 – 31 ธันวาคม ค.ศ. 1650) บ้างเรียก **รุ่ยชินหวัง** (睿親王) เป็นพระราชโอรสของหนูเอ่อร์ฮาชื่อ (努爾哈赤) ปฐมจักรพรรดิราชวงศ์ชิง เป็นพระอนุชาของหฺวัง ไท่จี๋ (皇太極) จักรพรรดิพระองค์ที่ 2 ของราชวงศ์ชิง และเป็นผู้สำเร็จราชการแทนจักรพรรดิชุ่นจื้อ (順治) พระโอรสของหฺวัง ไท่จี๋ ผู้ขึ้นครองราชย์เป็นจักรพรรดิพระองค์ที่ 3 ของราชวงศ์ชิง

ตัวเอ๋อร์กุ่นเริ่มรับราชการในรัชสมัยของหฺวัง ไท่จี๋ ด้วยการศึกปราบปรามราชวงศ์หมิงและปราบปรามชาวมองโกลกับเกาหลี ครั้นหฺวัง ไท่จี๋ สวรรคตใน ค.ศ. 1643 ตัวเอ๋อร์กุ่น กับเหาเก๋อ (豪格) พระโอรสหัวปีของหฺวัง ไท่จี๋ แย่งชิงบัลลังก์กัน แต่มาตกลงกันได้โดยหนุนให้ฝูหลิน (福臨) พระโอรสพระองค์ที่ 9 ของหฺวัง ไท่จี๋ ขึ้นเป็นจักรพรรดิชุ่นจื้อ และตัวเอ๋อร์กุ่นสำเร็จราชการแทน ซึ่งเป็นตำแหน่งที่เขาดำรงตั้งแต่ ค.ศ. 1643 จนสิ้นชีวิตใน ค.ศ. 1650 ระหว่างนั้น ใน ค.ศ. 1645 เขาได้รับพระราชทานฐานันดรศักดิ์ว่า "หฺวังชูฟู่เช่อเจิ้งหวัง" (皇叔父攝政王; "พระเจ้าอาผู้สำเร็จราชการ") ต่อมาใน ค.ศ. 1649 เปลี่ยนเป็น "หฺวังฟู่เช่อเจิ้งหวัง" (皇父攝政王; "พระบิดาผู้สำเร็จราชการ")

ในช่วงที่ตัวเอ๋อร์กุ่นสำเร็จราชการนั้น กองทัพราชวงศ์ชิงสามารถยึดเป่ย์จิง (北京) นครหลวงของราชวงศ์หมิงเดิม และค่อย ๆ พิชิตพื้นที่ที่เหลือของราชวงศ์หมิงผ่านการทำศึกอย่างต่อเนื่องเพื่อปราบปรามหมิงใต้ (南明) กลุ่มผู้ภักดีต่อราชวงศ์หมิง และปราบปรามกลุ่มอื่น ๆ ที่ขัดขืนอำนาจทั่วจักรวรรดิ ตัวเอ๋อร์กุ่นยังริเริ่มนโยบายบีบบังคับให้พลเมืองชาวฮั่นตัดผมแบบแมนจู

ตัวเอ๋อร์กุ่นถึงแก่ความตายใน ค.ศ. 1650 ขณะออกไปล่าสัตว์ เมื่อสิ้นชีวิตแล้ว เขาได้รับยกย่องเป็นจักรพรรดิ แม้ตอนมีชีวิตจะมิได้เป็นก็ตาม อย่างไรก็ดี หนึ่งปีให้หลัง จักรพรรดิชุ่นจื้อทรงถอดยศศักดิ์ทั้งปวงของเขา และให้ขุดศพเขาขึ้นโบยตีต่อหน้าสาธารณชน ด้วยข้อหาอาญาหลายประการ ครั้น ค.ศ. 1778 จักรพรรดิเฉียนหลง (乾隆) ทรงประกาศให้เขาเป็นผู้ไม่มีมลทินมัวหมอง และให้คืนยศถาดังเดิม

## อ้างอิง

หมวดหมู่:เจ้าชายราชวงศ์ชิง
หมวดหมู่:การประหารชีวิตภายหลังการตาย
จักรพรรดินีเฉิงจงอี้

**พระชายาจินเซี่ยวจวงกง** ()ราชกูลเดิม คือ โป๋เอ่อร์จี้จี๋เท่อ () เป็นธิดาของ จินซ่างเอ่อร์ฮุย ()จากเผ่ามองโกลเคอร์ฉิน หลังการสิ้นพระชนม์ของพระนางได้รับการสถาปนาเป็น"พระชายาจินเซี่ยวจวงกง*() และหลังจาก[[องค์ชายตัวเอ่อร์กุ่น]] ได้เป็นผู้สำเร็จราชการใน[[จักรพรรดิซุ่นจื้อ]] และได้สถาปนาตัวเองเป็น *'จักรพรรดิเฉินจง** จึงได้สถาปนานามพระวรชายาเอกเป็น **จักรพรรดินีเฉินจงอี้'''().

หมวดหมู่:จักรพรรดินีราชวงศ์ชิง‎
เบญจมาศน้ำเค็ม

**เบญจมาศน้ำเค็ม**  เป็นพืชในวงศ์ Asteraceae เป็นไม้เลื้อยเนื้ออ่อน ลำต้นมีขนสั้น ค่อนข้างแข็ง ลำต้นสีเขียวอมน้ำตาล ใบเดี่ยว ขอบใบหยักคล้ายฟันเลื่อย ดอกช่อ ผลเดี่ยว ขนาดเล็ก เป็นแท่งยาวแห้ง สีน้ำตาล ใช้เป็นไม้ประดับ พบได้ทั่วไปตามป่าชายเลนที่ชื้นแฉะเสมอ 
## อ้างอิง
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 89

## แหล่งข้อมูลอื่น
* พันธุ์ไม้ชายเลน - เบญจมาศน้ำเค็ม

หมวดหมู่:วงศ์ทานตะวัน
หมวดหมู่:ไม้ประดับ
กลึงกล่อม

**กลึงกล่อม**  เป็นไม้พุ่มในวงศ์ Annonaceae เปลือกต้นสีน้ำตาลอ่อนหรือแตก ผิวเรียบ เปลือกลอกออกเป็นแผ่นได้ มีจุดสีขาว ใบเดี่ยว ผิวใบด้านหน้าเรียบเป็นมัน ด้านหลังเขียวนวล ดอกเดี่ยว กลีบดอกสีเหลือง กลีบดอกชั้นในปลายติดเป็นสามเหลี่ยม กลีบดอกชั้นนอกเล็กกว่า มีกลิ่นหอม ผลกลุ่ม กลมยาว ผลสีเขียวบางส่วนสีม่วง สุกแล้วเป็นสีแดง เนื้อน้อย มีเมล็ดเดียว ใช้เป็นไม้ประดับ 
## อ้างอิง
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 7

หมวดหมู่:สกุลยางโอน
หมวดหมู่:ไม้ประดับ
คาวา

**คาวา**  ในอินโดนีเซียเรียกวาฆีหรือวาตี ในอิเรียนจายาเรียกบารี เป็นไม้พุ่มเนื้อแข็ง ส่วนข้อโป่งพอง มีรอยแผลจากการหลุดร่วงของใบดอกแยกเพศ แยกต้น ดอกช่อ ดอกย่อยไม่มีกลีบเลี้ยงและกลีบดอก ติดผลน้อย ผลมีเมล็ดเดียว

คาวาเป็นพืชที่พบในหมู่เกาะในมหาสมุทรแปซิฟิก เป็นพืชท้องถิ่นในบริเวณวานูอาตู ซามัว ตองงา ฟิจิ ไมโครนีเซีย และปาปัวนิวกินี นิยมนำรากและกิ่งก้านของพืชชนิดนี้มาเคี้ยว ทำให้สารในพืชคือมารินดินและไดไฮโดรสติซิน สารนี้ทำให้ซึม ง่วงงุน รู้สึกมีความสุขและทำให้ฟันทน ใช้ผลิตเครื่องดื่มที่เรียกคาวา โดยนำชิ้นส่วนของต้นไปบดแช่น้ำแล้วกรอง นำของเหลวสีขาวอมน้ำตาลไปดื่ม รากและใบใช้รักษาอาการปวดข้อ วัณโรค หนองใน อาการไข้ นอกจากนั้น คาวายังเป็นเครื่องดื่มที่มีความสำคัญทางพิธีกรรม ในงานประเพณีต่างๆและยังเป็นของขวัญที่สำคัญ ในคาวามีสารคาวาแลกโทน ซึ่งออกฤทธิ์เป็นยาแก้ปวด คลายกล้ามเนื้อ คาวาแห้ง 100 กรัมมีคาวาแลกโทนประมาณ 3-20 กรัม
thumb|right|left|การตากรากคาวาในฟิจิ
thumb|right|120px|เครื่องดื่มคาวาที่วางขาย
## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 16: พืชให้สารกระตุ้น. พิมพ์ครั้งที่ 2. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 140 – 142

หมวดหมู่:พืชที่รับประทานได้
หมวดหมู่:สมุนไพร
หมวดหมู่:วงศ์พริกไทย
ขี้เห็น

**ขี้เห็น**หรือ**ผ่าเสี้ยน**  เป็นไม้ต้นในวงศ์ Lamiaceae ผิวเรียบหรือแตกเป็นสะเก็ด สีน้ำตาลหรือสีดำ กิ่งก้านอ่อนมีขนสีเหลืองอมน้ำตาล ดอกช่อ กลีบเลี้ยงมีขน กลีบดอกปลายแฉกรูปปาก สีเหลืองหรือสีนวล เกสรตัวผู้มีสี่อัน สั้น 2 อัน ยาว 2 อันผลเดี่ยว ทรงกลมหรือเกือบกลม 

เนื้อไม้สีเหลือง ใช่ก่อสร้างหรือทำเครื่องเรือน และเป็นส่วนผสมของยารักษาโรคติดเชื้อ
## อ้างอิง
* สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 153
หมวดหมู่:วงศ์กะเพรา
หมวดหมู่:ไม้ที่ใช้ในการก่อสร้าง
หมวดหมู่:สมุนไพร
ผู้ว่าการรัฐเท็กซัส

**ผู้ว่าการรัฐเท็กซัส** () เป็นผู้ที่บริหารงานในรัฐเท็กซัส ผู้ว่าการรัฐเท็กซัสคนปัจจุบัน คือ เกร็ก แอบบอต 

หมวดหมู่:รัฐเท็กซัส
หมวดหมู่:ผู้ว่าการรัฐเท็กซัส
กีฬาโปโลน้ำในซีเกมส์ 2013

**กีฬาโปโลน้ำในซีเกมส์ 2013** เป็นการแข่งขันโปโลน้ำในการแข่งขันซีเกมส์ 2013 สนามแข่งขันอยู่ที่กรุงเนปยีดอ ประเทศพม่า จัดการแข่งขันขึ้นระหว่างวันที่ 6-10 ธันวาคม 2556 การแข่งขันครั้งนี้จัดเฉพาะโปโลน้ำประเภททีมชาย เนื่องจากเครื่องแต่งกายของนักกีฬาโปโลน้ำหญิงไม่เหมาะสมตามจารีตประเพณีของนักกีฬาหญิงชาวพม่า

## ตารางสรุปผลการแข่งขัน

### ตารางสรุปเหรียญการแข่งขัน

## อ้างอิง

หมวดหมู่:ซีเกมส์ 2013
กีฬายิงธนูในซีเกมส์ 2013

**กีฬายิงธนูในซีเกมส์ 2013** เป็นการแข่งขันยิงธนูในการแข่งขันซีเกมส์ 2013 สนามแข่งขันอยู่ที่กรุง เนปยีดอ ประเทศพม่า ระหว่างวันที่ 12-17 ธันวาคม 2556 ชิงชัยเหรียญทองทั้งสิ้น 10 เหรียญทอง จาก 10 ประเภท

## ตารางสรุปผลการแข่งขัน
### ประเภทชาย

### ประเภทหญิง

### ทีมผสม

## ตารางสรุปเหรียญการแข่งขัน

## อ้างอิง

หมวดหมู่:ซีเกมส์ 2013
ค่าคงตัวบ็อลทซ์มัน

**ค่าคงที่บ็อลทซ์มัน** (; *k*B หรือ *k*) ตั้งตามชื่อของลูทวิช บ็อลทซ์มัน นักฟิสิกส์ชาวออสเตรีย เป็นค่าคงตัวทางฟิสิกส์ที่เกี่ยวข้องกับพลังงานระดับอนุภาคกับอุณหภูมิ มาจากค่าคงตัวของแก๊ส (*R*) หารด้วยค่าคงตัวอาโวกาโดร (*N*A)

 k_\mathrm{B} = \frac{R}{N_{\rm A}}\,

มีขนาดเท่ากับเอนโทรปี (พลังงานหารด้วยอุณหภูมิ)

ในการนิยามหน่วยฐานเอสไอใหม่ พ.ศ. 2562 มีการใช้ค่าคงตัวบ็อลทซ์มันในการให้นิยามใหม่ของหน่วยเอสไอโดยค่าที่ใช้ในการให้นิยามใหม่คือ 

## ค่าในหน่วยอื่น

†เป็นค่าทศนิยมประมาณ 9 ตำแหน่ง

## อ้างอิง


หมวดหมู่:ค่าคงตัวพื้นฐาน
หมวดหมู่:ค่าคงตัวทางฟิสิกส์
หมวดหมู่:กลศาสตร์เชิงสถิติ
หมวดหมู่:อุณหพลศาสตร์
ทองพันดุล

**ทองพันดุล**หรือ**หัวไก่โอก**  เป็นไม้ล้มลุกในวงศ์  Malvaceae ใบเดี่ยว ดอกเดี่ยวสีชมพูหรือสีส้มอ่อน เกสรตัวผู้จำนวนมาก ผลกลมหรือเป็นพูเล็กน้อยมีขนสีน้ำตาล แห้งแล้วแตก ใช้เป็นไม้ประดับ ทั้งต้นใช้ทุบแล้วพอกขาของหมูแก้อาการเคล็ดหรือนำรากมาทุบประคบแผลฟกช้ำให้ไก่ชน 
## อ้างอิง
* สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 107

หมวดหมู่:วงศ์ชบา
หมวดหมู่:สมุนไพร
กุหลาบเชียงดาว

**กุหลาบเชียงดาว**หรือ**คำขาวเชียงดาว**  เป็นพืชในวงศ์ Ericaceae เป็นไม้พุ่มอิงอาศัยลำต้นและกิ่งคดงอ แตกกิ่งสั้นๆจำนวนมาก ใบเดี่ยว เรียงเป็นกระจุกที่ปลายยอด ดอกช่อ ออกที่ปลายยอด โคนกลีบดอกเชื่อมกันเป็นรูประฆัง ปลายแยกเป็น 5 กลีบ ผลรูปกระสวย ดอกบานเดือนมีนาคม – พฤษภาคม พบในภาคเหนือ พบครั้งแรกโดย C.C. Hosseus ชาวเยอรมัน ที่ดอยเชียงดาว จังหวัดเชียงใหม่
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 159
หมวดหมู่:วงศ์กุหลาบป่า
กีฬาว่ายน้ำในซีเกมส์ 2013

**กีฬาว่ายน้ำในซีเกมส์ 2013** เป็นการแข่งขันว่ายน้ำในการแข่งขันซีเกมส์ 2013 ระหว่างวันที่ 12-16 ธันวาคม 2556 สนามแข่งขันอยู่ที่กรุงเนปยีดอ ประเทศเมียนมาร์ การแข่งขันครั้งนี้มีชิงชัยเหรียญทองกันถึง 32 เหรียญทอง เป็นชาย 16 เหรียญทอง และหญิง 16 เหรียญทอง

## โปรแกรมการแข่งขัน
โปรแกรมการแข่งขันนี้เป็นการแข่งขันในรอบชิงชนะเลิศ ซึ่งผู้เข้าแข่งขันต้องผ่านการคัดเลือกก่อนที่จะเข้ามาแข่งขันในรอบชิงชนะเลิศ การแข่งขันรอบชิงชนะเลิศใช้เวลาทิ้งสิ้น 5 วัน

## ผลการแข่งขัน
* [GR] หมายถึง สถิติใหม่ซีเกมส์
### ประเภทชาย

### ประเภทหญิง

## ตารางสรุปเหรียญ

## สถิติใหม่ซีเกมส์

### ประเภทชาย

## อ้างอิง

หมวดหมู่:ซีเกมส์ 2013
หมวดหมู่:กีฬาว่ายน้ำในซีเกมส์
ลีน่า คริสเตนเซ่น

**ลีน่า คริสเตนเซ่น** () เป็นลูกครึ่งไทย-เดนมาร์ก เป็นน้องสาวของเปียเชอร์ คริสเตนเซ่น ดารานางแบบ เข้าสู่วงการบันเทิงด้วยวัยเพียง 16 ปี ผลงานเด่นคือภาพยนตร์เรื่อง ขุนกระบี่ ผีระบาด

## ประวัติ
**ลีน่า คริสเตนเซ่น** เป็น นักแสดง นักร้อง และ นางแบบ เกิดเมื่อวันที่ 2 ธันวาคม พ.ศ. 2521 เป็นลูกครึ่งไทย-เดนมาร์ก ช่วงอายุ 16 ปี เริ่มเข้าวงการด้วยการถ่ายแบบแฟชั่น หลังจากนั้นก็ได้เป็นศิลปินในสังกัด กรีนบีนส์ ในเครือจีเอ็มเอ็ม แกรมมี่ มีอัลบั้มเดี่ยว 1 ชุดด้วยกันคือ "อัลบั้ม Body Beat" ในปี 2540 

ด้านชีวิตส่วนตัว สมรสกับ รูดี้ ซัลกาโดสามีลูกครึ่งชิลี-สเปน มีบุตรชาย 1 คน ชื่อว่า เซบาสเตียน และลูกสาว 1 คน ชื่อว่า แองเจลีน่า

## ผลงาน
### ละครโทรทัศน์
* เกมรักพยาบาท (ปี 2542 / ช่อง 5)
* ล่าสุดขอบฟ้า (ปี 2545 / ช่อง 7)
* พยัคฆ์ร้าย 6 แผ่นดิน (ปี 2546 / ช่อง 3) รับบท คิม กวา ยู

### ภาพยนตร์
* ขุนกระบี่ ผีระบาด (2547)
* พันธุกรรมอำมหิต (2547)
**ภาพยนตร์ฮอลลีวูด**
* The Tesseract (2546)
* Scorpion Warrior (2547)
* Devil Species (2547)
* Scorpion Warrior 2 (2548)
* Scorpion Warrior 3 (2548)
* Bombay to Bangkok (2551)

### มิวสิควีดีโอ
* เพลง ขอเต้น - ศิลปิน ไฮแจ็ค (วงดนตรีไทย) (2535)
* เพลง **สะสาง** - ศิลปิน แซงค์  ปฏิวัติ เรืองศรี (2536)
* เพลง **เพื่ออะไร** - ศิลปิน อ่ำ อัมรินทร์ นิติพน (2537)
* เพลง ไม่ต้องห่วง...ไม่ตาย - ศิลปิน เปเล่ ธัญญรัตน์ กิ่งไทร (2537)
* เพลง ข้ามศพ - ศิลปิน พงษ์พัฒน์ วชิระบรรจง (2538)
* เพลง ขอแค่ฝัน - ศิลปิน โบ สุนิตา ลีติกุล (2542)
* เพลง ดาวกระจาย - ศิลปิน ทัช ณ ตะกั่วทุ่ง (2546)

## งานเพลง
### อัลบั้มเดี่ยว
* อัลบั้ม : Body Beat
* วันวางแผงอัลบั้ม : 24 กรกฎาคม พ.ศ. 2540
* สังกัด : กรีนบีนส์ ในเครือจีเอ็มเอ็ม แกรมมี่ 
** รายชื่อเพลงในอัลบั้ม **
# เก็บไว้ดูเล่นสักคน
# ผูกพัน
# ให้เป็นฉันนะเธอ
# รักกันนะ
# ให้หัวใจเราผูกกัน
# มันคืออะไร
# บทเพลงหัวใจ
# Let's Jam
# เก็บไว้ดูเล่นสักคน (Body Beat Version)
# เก็บไว้ดูเล่นสักคน (Free Style Version)
# พัก

## อ้างอิง

หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:ชาวไทยเชื้อสายเดนมาร์ก
หว้านา

**หว้านา**  เป็นไม้ยืนต้นในวงศ์ Myrtaceae ลำต้นเรียบหรือแตกเป็นร่อง สีน้ำตาลอมเทา เปลือกชั้นในหนา สีน้ำตาลแกมชมพูหรือน้ำตาลอ่อน เหนียว ลอกออกเป็นแผ่นได้ ใบเดี่ยว ผิวเกลี้ยง ก้านใบบวม ดอกช่อ ผลเดี่ยว เมื่ออ่อนสีเขียว แก่แล้วเป็นสีดำ 

ผลรับประทานได้ เนื้อไม้ใช้ก่อสร้าง เปลือกต้นแก้โรคบิด ท้องร่วง ล้างแผลเปื่อย แก้ปากเปื่อย ใบ ผล และเมล็ดใช้แก้ท้องร่วง 
## อ้างอิง
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 172
หมวดหมู่:สกุลชมพู่
หมวดหมู่:ผลไม้
หมวดหมู่:ไม้ที่ใช้ในการก่อสร้าง
หมวดหมู่:สมุนไพร
มะหวด

**มะหวด**หรือ**กำชำ**  เป็นไม้ยืนต้นในวงศ์ Sapindaceae ผิวเปลือกเรียบหรือเป็นแผ่นสะเก็ด สีน้ำตาลอมแดง แตกกิ่งจำนวนมาก ใบประกอบแบบขนนกชั้นเดียว ขอบใบเรียบ ดอกช่อแบบแตกแขนง แยกเพศไม่แยกต้น กลีบเลี้ยงมีขนสีน้ำตาล กลีบดอกสีขาวอมชมพู ดอกตัวผุ้มีเกสรตัวผู้ 8 อัน ผลเดี่ยว กลมรี อ่อนเป็นสีเขียว สุกแล้วเป็นสีแดงแล้วเปลี่ยนเป็นดำ มีเมล็ดเดียว 

ใบอ่อนกินเป็นผัก ผลกินเป็นผลไม้ รสหวาน รากใช้แก้ไข้ ปวดศีรษะ พอกรักษาโรคผิวหนังผื่นคัน แก้พิษฝี ตำพอกที่หัวฝี แก้โรคผิวหนัง เมล็ดแก้โรคไอ  
## อ้างอิง
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 13
* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556

หมวดหมู่:วงศ์เงาะ
หมวดหมู่:ผลไม้
หมวดหมู่:สมุนไพร
นวดี โมกขะเวส

**นวดี ศิริชนะชัย** เป็นนักแสดงชาวไทย

## ประวติ
**นวดี ศิริชนะชัย** มีชื่อเล่นว่า **ออม** มีชื่อและนามสกุลเดิมว่า **นวดี โมกขะเวส** วันที่เกิด 18 พฤศจิกายน 2521 ที่โรงพยาบาลศิริราช เป็นบุตรของนางเปรมฤดี โมกขะเวส เป็นบุตรคนโต ในจำนวนพี่น้อง 2 คน น้องชายชื่อ เอ็ม

ด้านชัวิตส่วนตัว สมรสกับ ชินทัต	 ศิริชนะชัย (นัท) เมื่อ 4 กรกฎาคม พ.ศ. 2552 ณ ห้องลอนดอน โรงแรมพลาซ่าแอทธินี รอยัลเมอริเดียน มีบุตรชาย 1 คน ชื่อ กรพล ศิริชนะชัย (มังกร)

## การศึกษา
*	ระดับอนุบาล โรงเรียนอนุบาลปิยะวรรณ
*	ระดับประถมศึกษา-มัธยมศึกษา โรงเรียนสาธิตประสานมิตร
*	ระดับปริญญาตรี คณะนิเทศศาสตร์ มหาวิทยาลัยกรุงเทพ
*	ระดับปริญญาโท คณะศิลปกรรมศาสตร์ มหาวิทยาลัยศรีนครินทรวิโรฒ

## ผลงาน
### ละครทั้งหมดออกอากาศทาง[[ช่อง 3]]
*	สาวฮอทหนุ่มเฮ้ว 
*	กบฏหัวใจ
*	จดหมายถึงดวงดาว
*	ไก่นา
*      คุณย่าดอตคอม
*	เทพบุตรในฝัน
*	เลดี้เยาวราช
*      รักละมุน ลุ้นละไม
*      วายร้ายยอดรัก
*	เจ้าพ่อจำเป็นกับเจ้าหนูนินจา (2552)

### ภาพยนตร์
* แฟนเก่า (2552)

### ถ่ายแบบ
*	ร้านเสื้อแช็ปส์ หลังจากนั้นก็เดินแฟชั่นโชว์ ถ่ายแบบหนังสือ 

### โฆษณา
*	ฮอนด้า
*	ซัลซิลโปรคัลเลอร์
*ธนาคารกรุงไทย
*มาม่า ต้มยำกุ้ง
*Toyota
*ไก่ย่าง 5 ดาว
*ร้านอาหาร ยาโยอิ
*ขนมเยลลี่ โยโย่
*แป้งประกอบอาหาร โกกิ
*เซ็นทรัล
*โอเล่
*เครื่องสำอาง มิสทีน
*Pond's
*โรงพยาบาลรามคำแหง
*โฮมโปร
*แม็กโคร
*ชาบูชิ
*โออิชิ
*แป้งเย็น 12Plus
*สบู่นกแก้ว
*พัดลม มิตซูบิชิ
*เซรั่มบำรุงผม ฟรีแอนด์ฟรี

## รางวัล

## อ้างอิง

หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:นางแบบไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
พัก โซ-ย็อน (นักกีฬา)

**พัก โซ-ย็อน** (; เกิด 24 ตุลาคม 2540) เป็นอดีตนักสเกตลีลาชาวเกาหลีใต้ เธอได้แชมป์รางวัลไอช์สเก็ตปี 2011 2012 และ 2013 แต่เธอไม่สามารถแข่งขันไอซ์สเก็ตชิงแชมป์เนื่องจากอายุด้วย เธอหวังว่าสามารถเข้าร่วมได้ในโอลิมปิกในพย็องอันได้ในปี 2018 . 
## โปรแกมการแข่งขัน

## ไฮไลท์การแข่งขัน

### รายละเอียด

## อ้างอิง

* 2012 Asian Figure Skating Trophy Results 
* 2011 Asian Figure Skating Trophy Results
* 2011 International Children's Winter Games Results 
* Detailed results and protocols at the New Zealand Ice Skating Association
* 
*  
*  
*  
*  
*  
## แหล่งข้อมูลอื่น
* 

หมวดหมู่:นักกีฬาชาวเกาหลีใต้
หมวดหมู่:บุคคลจากจังหวัดช็อลลาใต้
กีฬาฟุตซอลในซีเกมส์ 2013

การแข่งขัน **[[ฟุตซอล]]ใน[[ซีเกมส์ 2013]]** มีขึ้นระหว่างวันที่ 9–20 ธันวาคม 2556 รายการแข่งขันทัวร์นาเมนต์นี้ จัดขึ้นทั้งประเภทชายและหญิง โดยการแข่งขันทุกนัดจัดขึ้นที่วันนา เธอิกดี ฟุตซอล เนปยีดอ การจับสลากอย่างเป็นทางการมีขึ้นในวันที่ 6 พฤศจิกายน 2556 ที่กรุงเนปยีดอ ประเทศพม่า

## ทีมที่เข้าร่วมการแข่งขัน

## ฟุตซอลทีมชาย
*เวลาทั้งหมดเป็น [[เวลาในพม่า|เวลาพม่า]] – [[UTC+06:30|UTC+6:30]].*

### รอบแบ่งกลุ่ม

#### กลุ่ม เอ
{|
|-
|

----

----

#### กลุ่ม บี
{|
|-
|

----

----

### รอบน็อกเอาต์

#### รอบรองชนะเลิศ

#### รอบชิงเหรียญทองแดง

#### รอบชิงเหรียญทอง

### อันดับดาวซัลโว
;8 ประตู
*  ศุภวุฒิ เถื่อนกลาง

;5 ประตู
*  กฤษดา วงษ์แก้ว

;3 ประตู

*  Pyae Phyo Maung (3)
*  เจษฎา ชูเดช
*  วิวัฒน์ ไทยเจริญ
*  Khanh Hung Ly

;2 ประตู

*  Ardy Suwardy
*  Kita Souksabai
*  Abu Haniffa

*  จิรวัฒน์ สอนวิเชียร
*  ปิยพันธุ์ รัตนะ

*  Van Vu Tran
*  That Phi Ton
*  Thanh Tuan Pham

;1 ประตู

*  Bambang Saptaji
*  Syahidansyah Lubis
*  Andri Kustiawan
*  Anza Rizal
*  Aung Aung
*  Pyae Phyo Maung (1)

*  Saiful Nizam
*  Shamsul Akmar
*  Saiful Aula
*  Asmie Amir
*  Fitri Yatim
*  ปิยะณัฐ นุสยา

*  Somphone Samphaonon
*  Panida Sinthapaseuth
*  Hoang Vinh Tran
*  Quoc Nam Le
*  Ngoc Hao Doan
*  Xuan Du Vu

;1 ทำเข้าประตูตัวเอง
*  Kyaw Kyaw Tun (ในนัดที่พบกับ มาเลเซีย)

## ฟุตซอลทีมหญิง
*เวลาทั้งหมดเป็น [[เวลาในพม่า|เวลาพม่า]] – [[UTC+06:30|UTC+6:30]].*

### รอบแบ่งกลุ่ม
{|
|-
|

----

----

----

----

#### รอบชิงเหรียญทอง

### อันดับดาวซัลโว
;4 ประตู
*  อรทัย ศรีมะณี

;3 ประตู

*  Thuy Trang Tran

*  Huyen Linh Vu

*  Hanis Farhana

;2 ประตู

*  ประภัสภรณ์ ศรีโรจน์
*  ดาริกา เพียรภายลุน
*  แพรพรรณ เฮ้งผิว

*  Fatin Shahida
*  Darti Septiawati
*  Maya Muharina

;1 ประตู

*  จิระประภา นิ่มรัตนสิงห์
*  ศศิชา โพธิ์วงษ์
*  วศินี ปักธงไชย
*  Chau Nguyen
*  Ngoc Hoa Trinh
*  Hai Yen Hoang

*  Rani Mulyasari
*  Maulina Novryliani
*  Anggi Puspita Sari
*  Siti Noor Halimi

*  Shwe Zin Aung
*  Nan Khan Mo
*  Thu Zar Htwe

;1 ทำเข้าประตูตัวเอง
*  Khin Mar Lin (ในนัดที่พบกับ เวียดนาม)

## สรุปตารางเหรียญ

## อ้างอิง

หมวดหมู่:ซีเกมส์ 2013
2
รายชื่อจังหวัดในประเทศไทยเรียงตามผลิตภัณฑ์จังหวัด

250px|thumbnail|ภาพแสดงจังหวัดไทยเรียงตามผลิตภัณฑ์มวลรวมภายในจังหวัด (ข้อมูลประจำ พ.ศ. 2562)
บทความนี้แสดง**รายชื่อจังหวัดใน[[ประเทศไทย]]เรียงตามผลิตภัณฑ์จังหวัด ณ ราคาตลาดปัจจุบัน (GPP; Gross Provincial Product at Current Market Prices)** ของแต่ละปี ข้อมูลโดยสำนักงานคณะกรรมการพัฒนาการเศรษฐกิจและสังคมแห่งชาติ สำนักนายกรัฐมนตรี

: *หมายเหตุ: หน่วยที่แสดงคือ "ล้านบาท" *

### ข้อมูลเก่า

ไฟล์:GPP Thailand 2557.PNG|ภาพแสดงจังหวัดไทยเรียงตามผลิตภัณฑ์มวลรวมภายในจังหวัด (ข้อมูล พ.ศ. 2560)


## อ้างอิง

หมวดหมู่:รายชื่อเกี่ยวกับจังหวัดของประเทศไทย
หมวดหมู่:เศรษฐกิจของประเทศไทย
หมวดหมู่:ความมั่งคั่งในประเทศไทย
รอยัลรัมเบิล (2014)

**รอยัลรัมเบิล (2014)** () เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี ซึ่งจัดเป็นปีที่ 27 แล้ว สถานที่จัดคือ Consol Energy Center ในเมืองพิตต์สเบิร์ก รัฐเพนซิลเวเนีย สหรัฐอเมริกา เมื่อวันที่ 26 มกราคม 2014

## เบื้องหลัง
ในรอว์ (20 มกราคม 2014) ซีเอ็ม พังก์ ได้เจอกับ บิลลี กัน โดยที่ โรด ด็อก นั่งเป็นผู้บรรยายข้างเวที ปล้ำกันได้ไม่นานพังก์ก็ลงไปอัดโรด ด็อก จากนั้น โรด ด็อก เลยพยายามก่อกวนตลอดแมตช์ แต่พังก์ก็ยังเอาชนะได้ด้วยท่า GTS หลังแมตช์ เคน ประกาศให้พังก์ขึ้นรอยัลรัมเบิล เป็นหมายเลข 1

ในรอว์ (6 มกราคม 2014) บร็อก เลสเนอร์ กับ พอล เฮย์แมน ออกมาที่เวที โดยเฮย์แมนพูดชื่นชมเลสเนอร์ และพูดถึงการเล่นงาน มาร์ก เฮนรี เฮนรีออกมาไล่ต่อยเลสเนอร์ แต่โดนเลสเนอร์จับใส่ Kimura Lock จนแขนหัก บิ๊กโชว์ ออกมาอัดเลสเนอร์ แล้วก็จับเลสเนอร์เหวี่ยงกระเด็นตกเวทีไป เฮย์แมนมาห้ามเลสเนอร์ไว้ไม่ให้กลับขึ้นไป แล้วก็พากันหนีไป

ในรอว์ (20 มกราคม 2014) บิ๊กโชว์ ออกมาที่เวทีและท้าให้ เลสเนอร์ กับ เฮย์แมน ออกมา ทั้งคู่ออกมาแต่ไม่ยอมขึ้นไปเจอกับ บิ๊กโชว์ บนเวที แล้วก็หนีกลับไปเฉยๆ บิ๊กโชว์ เลยท้าทายเลสเนอร์อีกครั้ง ซึ่งเลสเนอร์ก็เดินกลับมา แล้วก็สู้กัน แต่เลสเนอร์ก็โดนบิ๊กโชว์เหวี่ยงตกเวทีอีกครั้ง เลสเนอร์ไปเอาเก้าอี้มา แต่กลายเป็น บิ๊กโชว์ เอาเก้าอี้ไปได้ ทำให้เลสเนอร์ต้องหนีไป

## ผลการปล้ำ

## ผลรอยัลรัมเบิล

Kane was already eliminated when he returned to eliminate CM Punk later in the match.

กำจัดนักมวยปล้ำ 12 คน, Roman Reigns ทำลายสถิติ 11 คน ที่ทำใว้โดย Kane ใน Royal Rumble 2001.

## ดูเพิ่ม
* รอยัลรัมเบิล
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* Official site

หมวดหมู่:มวยปล้ำอาชีพในปี พ.ศ. 2557
หมวดหมู่:รอยัลรัมเบิล
หมวดหมู่:กีฬาในพิตต์สเบิร์ก
เจ้าสุริยวงศ์ (คำตัน สิโรรส)

**เจ้าสุริยวงศ์ (คำตัน สิโรรส)** หรือ เจ้าคำตัน สิโรรส เจ้าสุริยวงศ์แห่งนครเชียงใหม่ บุตรในเจ้าน้อยกาวิละ ซึ่งเป็นเจ้านายในราชสกุลเชียงตุง (เขมรัฐ) และเจ้าจันทร์หอม ณ เชียงใหม่ เป็นนักปราชญ์ผู้มีความสามารถหลายด้าน ทั้งในด้านการทหาร การช่าง และด้านกวีนิพนธ์

## พระประวัติ
เจ้าสุริยวงศ์ (คำตัน สิโรรส) หรือ เจ้าคำตัน สิโรรส เกิดเมื่อ พ.ศ. 2400 เป็นบุตรเจ้าน้อยกาวิละ ซึ่งเป็นเจ้านายในราชสกุลเชียงตุง (เขมรัฐ) และเจ้าจันทร์หอม ณ เชียงใหม่

เจ้าสุริยวงศ์ (คำตัน สิโรรส) มีชีวิตอยู่ในช่วงการปกครองของเจ้าผู้ครองนครเชียงใหม่ถึง 3 พระองค์ ตั้งแต่สมัยพระเจ้าอินทวิชยานนท์ เจ้าอินทวโรรสสุริยวงษ์ และเจ้าแก้วนวรัฐ ท่านได้ถึงแก่กรรมเมื่อ พ.ศ. 2478

## โอรส/ธิดา
เจ้าสุริยวงศ์ (คำตัน สิโรรส)  มีบุตรกับเจ้าสุคันธา ณ เชียงใหม่ ธิดาเจ้าราชบุตร (หนานสุริยวงษ์) 4 คน มีบุตรกับนางเกี๋ยงคำ 4 คน มีบุตรกับนางคำ 1 คน และมีบุตรกับนางนวล 1 คน

## ผลงาน
### ด้านกวี
ผลงานสำคัญ ในฐานะกวีที่มีฝีปากเยี่ยม ได้แต่งกวีนิพนธ์ภาษาล้านนา ค่าวซอเรื่องหงส์หินมหาชาตินครกัณฑ์สมัยใหม่ ซึ่งชาวบ้านเรียกว่า นครเจ้าสุริยะหรือนครสมัย และซอรับเสด็จ

### ด้านการทหาร
เจ้าสุริยวงศ์ได้เข้ารับราชการในสมัยเจ้าอินทวโรรสสุริยวงษ์ เจ้าหลวงเชียงใหม่องค์ที่ 8 หน้าที่ทางการงานปกครอง คือเป็นนายกองระวังเหตุ แขวงเมืองยวม (อำเภอขุนยวม จังหวัดแม่ฮ่องสอนในปัจจุบัน) เป็นที่หวาดหวั่นของโจรผู้ร้ายในสมัยนั้น 

### ด้านการช่าง
ผลงานในฐานะเป็นนายช่างเอกที่มีความชำนาญในการแกะสลักสูง คือฐานแท่นแก้วพระพุทธรูปวัดสำเภา สัตตภัณฑ์ไม้สักแกะสลักเป็นพญานาคราช 7 เศียร ปัจจุบันอยู่ในวัดสำเภา เชียงใหม่และโต๊ะทำงานรูปโค้งแบบช่างจีนเซียงไฮ้

## ลำดับสาแหรก



## อ้างอิง

## แหล่งข้อมูลอื่น
“ เจ้าสุริยวงศ์.” 2549. [ออนไลน์]. เข้าถึงเมื่อ: 10 ตุลาคม. จาก http://www.lannaworld.com/person/Suriyawong.htm 

หมวดหมู่:เจ้านายฝ่ายเหนือ
หมวดหมู่:ราชวงศ์ทิพย์จักร
หมวดหมู่:สกุลสิโรรส
หมวดหมู่:สกุล ณ เชียงใหม่
หมวดหมู่:กวีชาวไทย
พระเจ้าบรมวงศ์เธอ พระองค์เจ้าใย

**พระเจ้าบรมวงศ์เธอ พระองค์เจ้าใย** หรือ **พระองค์เจ้าไย** (26 กรกฎาคม พ.ศ. 2338 - 22 พฤษภาคม พ.ศ. 2406) เป็นพระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาอิน

## พระประวัติ
พระเจ้าบรมวงศ์เธอ พระองค์เจ้าใย ประสูติเมื่อวันอาทิตย์ที่ 26 กรกฎาคม พ.ศ. 2338 เป็นพระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาอิน พระองค์ประสูติในขณะที่พระบิดายังดำรงพระยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร เมื่อแรกประสูติจึงดำรงพระยศเป็น *หม่อมเจ้าใย* หลังจากพระบิดาได้รับพระราชทานอุปราชาภิเษกเป็นกรมพระราชวังบวรสถานมงคลแล้วจึงเลื่อนเป็น *พระเจ้าหลานเธอ พระองค์เจ้าใย* เมื่อพระบิดาครองราชย์จึงได้เลื่อนเป็น *พระเจ้าลูกเธอ พระองค์เจ้าใย*

ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประชันกันถึง 27 หลัง ในครั้งนั้นพระองค์เจ้าใยได้รับพระราชทานด้วย ปรากฏใน *พระราชพงศาวดารกรุงรัตนโกสินทร์ รัชกาลที่ 2* เรื่องสร้างสวนขวา ว่า

*"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าไย ๑...  รวมพระองค์เจ้ายี่สิบเจ็ดหลัง..."*

พระเจ้าบรมวงศ์เธอ พระองค์เจ้าใย สิ้นพระชนม์ในรัชกาลที่ 4 เมื่อวันศุกร์ที่ 22 พฤษภาคม พ.ศ. 2406 สิริพระชันษา 68 ปี พระราชทานเพลิงพระศพ ณ พระเมรุ ท้องสนามหลวงเมื่อวันพุธที่ 24 มิถุนายน พ.ศ. 2406 โดยพระราชทานเพลิงในวันเดียวกันกับพระเจ้าบรมวงศ์เธอ กรมพระพิทักษเทเวศร์ ปรากฎใน *พระราชพงศาวดารกรุงรัตนโกสินทร์ รัชกาลที่ 4* ว่า

*"ครั้นถึงณเดือน ๘ ขึ้น ๗ ค่ำ เชิญพระศพพระเจ้าพี่ยาเธอ กรมพระพิทักษเทเวศร พระเจ้าพี่นางเธอ พระองค์เจ้าใย ขึ้นบนพระยานุมาศ ๓ ลำคาน ตั้งกระบวนแห่แต่หอกลองไปเข้าพระเมรุท้องสนามหลวง พร้อมกันทั้ง ๒ พระศพ มีการสมโภช ๓ วัน ๓ คืน ครั้นณวันเดือน ๘ ขึ้น ๙ ค่ำ ได้พระราชทานเพลิง"*

## พระอิสริยยศ

* 26 กรกฎาคม พ.ศ. 2338 - พ.ศ. 2349 : หม่อมเจ้าใย
* พ.ศ. 2349 - 7 กันยายน พ.ศ. 2352 : พระเจ้าหลานเธอ พระองค์เจ้าใย
* 7 กันยายน พ.ศ. 2352 - 21 กรกฎาคม พ.ศ. 2367 : พระเจ้าลูกเธอ พระองค์เจ้าใย
* 21 กรกฎาคม พ.ศ. 2367 - 2 เมษายน พ.ศ. 2394 : พระเจ้าน้องนางเธอ พระองค์เจ้าใย
* 2 เมษายน พ.ศ. 2394 - 22 พฤษภาคม พ.ศ. 2406 : พระเจ้าพี่นางเธอ พระองค์เจ้าใย
* สมัยรัชกาลที่ 6 : พระเจ้าบรมวงศ์เธอ พระองค์เจ้าใย

## อ้างอิง

หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 2
พระเจ้าบรมวงศ์เธอ พระองค์เจ้าสังวาลย์

**พระเจ้าบรมวงศ์เธอ พระองค์เจ้าสังวาลย์** (พ.ศ. 2341 - พ.ศ. 2386) พระราชธิดาพระองค์ที่ 23 ในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาทรัพย์

## พระประวัติ
พระเจ้าบรมวงศ์เธอ พระองค์เจ้าสังวาลย์ ประสูติเมื่อพ.ศ. 2341 เป็นพระราชธิดาในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาทรัพย์ มีพระขนิษฐาร่วมเจ้าจอมมารดา 1 พระองค์คือ พระเจ้าบรมวงศ์เธอ พระองค์เจ้ารสคนธ์ พระองค์ประสูติในขณะที่พระราชบิดายังดำรงพระยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร เมื่อแรกประสูติจึงดำรงพระยศเป็น *หม่อมเจ้าสังวาลย์* หลังจากพระราชบิดาได้รับพระราชทานอุปราชาภิเษกเป็นกรมพระราชวังบวรสถานมงคลแล้วจึงเลื่อนเป็น *พระเจ้าหลานเธอ พระองค์เจ้าสังวาลย์* เมื่อพระราชบิดาครองราชย์จึงได้เลื่อนเป็น *พระเจ้าลูกเธอ พระองค์เจ้าสังวาลย์*

ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าสังวาลย์ทรงได้รับพระราชทานด้วย ปรากฏใน *พระราชพงศาวดารกรุงรัตนโกสินทร์ รัชกาลที่ 2* เรื่องสร้างสวนขวา ว่า

*"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าสังวาล ๑...  รวมพระองค์เจ้ายี่สิบเจ็ดหลัง..."*

พระเจ้าบรมวงศ์เธอ พระองค์เจ้าสังวาลย์ สิ้นพระชนม์ในรัชกาลที่ 3 เมื่อพ.ศ. 2386 พระชันษา 45 ปี

## พระอิสริยยศ

***หม่อมเจ้าสังวาลย์** (พ.ศ. 2341 - พ.ศ. 2349)
***พระเจ้าหลานเธอ พระองค์เจ้าสังวาลย์** (พ.ศ. 2349 - 7 กันยายน พ.ศ. 2352)
***พระเจ้าลูกเธอ พระองค์เจ้าสังวาลย์** (7 กันยายน พ.ศ. 2352 - 21 กรกฎาคม พ.ศ. 2367)
***พระเจ้าน้องนางเธอ พระองค์เจ้าสังวาลย์** (21 กรกฎาคม พ.ศ. 2367 - พ.ศ. 2386)
***พระเจ้าบรมวงศ์เธอ พระองค์เจ้าสังวาลย์** (พระนามหลังการสิ้นพระชนม์)

## อ้างอิง

หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้า
หมวดหมู่:พระราชธิดาในรัชกาลที่ 2
พระเจ้าบรมวงศ์เธอ พระองค์เจ้าอินทนิล

**พระเจ้าบรมวงศ์เธอ พระองค์เจ้าอินทนิล** (10 ตุลาคม พ.ศ. 2347 - 6 มีนาคม พ.ศ. 2415) พระราชธิดาพระองค์ที่ 42 ในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาศิลา

## พระประวัติ
พระเจ้าบรมวงศ์เธอ พระองค์เจ้าอินทนิลประสูติวันพุธที่ 10 ตุลาคม พ.ศ. 2347 เป็นพระราชธิดาในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาศิลา ธิดาขรัวยายฟักทอง ณ บางช้าง มีพระอนุชาพระขนิษฐาร่วมเจ้าจอมมารดา 5 พระองค์

ในสมัยรัชกาลที่ 3 หลังเสร็จการปราบกบฏเจ้าอนุวงศ์แล้ว พระเจ้าบรมวงศ์เธอ กรมพระพิพิธโภคภูเบนทร์ พร้อมพระอนุชาและพระขนิษฐาร่วมเจ้าจอมมารดาเดียวกันอีก 4 พระองค์ คือ พระเจ้าบรมวงศ์เธอ กรมพระพิทักษเทเวศร์, พระเจ้าบรมวงศ์เธอ กรมหลวงภูวเนตรนรินทรฤทธิ์ พระเจ้าบรมวงศ์เธอ พระองค์เจ้าอินทนิล และพระเจ้าบรมวงศ์เธอ พระองค์เจ้าวงศ์ มีพระประสงค์ที่จะร่วมกันปฏิสังขรณ์วัดแหลม พร้อมทั้งทรงสร้างพระเจดีย์เรียงรายไว้หน้าวัด 5 องค์ ต่อมา พระบาทสมเด็จพระจอมเกล้าเจ้าอยู่หัวโปรดเกล้าฯ พระราชทานนามใหม่ว่า *วัดเบญจบพิตร* หมายความว่า วัดของเจ้านาย 5 พระองค์

พระเจ้าบรมวงศ์เธอ พระองค์เจ้าอินทนิลสิ้นพระชนม์ในรัชกาลที่ 5 วันพฤหัสบดีที่ 6 มีนาคม พ.ศ. 2415 พระชันษา 69 ปี

## พระอิสริยยศ

***หม่อมเจ้าอินทนิล** (10 ตุลาคม พ.ศ. 2347 - พ.ศ. 2349)
***พระเจ้าหลานเธอ พระองค์เจ้าอินทนิล** (พ.ศ. 2349 - 7 กันยายน พ.ศ. 2352)
***พระเจ้าลูกเธอ พระองค์เจ้าอินทนิล** (7 กันยายน พ.ศ. 2352 - 21 กรกฎาคม พ.ศ. 2367)
***พระเจ้าน้องนางเธอ พระองค์เจ้าอินทนิล** (21 กรกฎาคม พ.ศ. 2367 - 2 เมษายน พ.ศ. 2394)
***พระเจ้าพี่นางเธอ พระองค์เจ้าอินทนิล** (2 เมษายน พ.ศ. 2394 - 11 พฤศจิกายน พ.ศ. 2411)
***พระเจ้าบรมวงศ์เธอ พระองค์เจ้าอินทนิล** (11 พฤศจิกายน พ.ศ. 2411 - ปัจจุบัน)

## อ้างอิง

หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้า
หมวดหมู่:พระราชธิดาในรัชกาลที่ 2
หมวดหมู่:สกุล ณ บางช้าง
พระเจ้าบรมวงศ์เธอ พระองค์เจ้าสายสมร

**พระเจ้าบรมวงศ์เธอ พระองค์เจ้าสายสมร** (9 กรกฎาคม พ.ศ. 2351 -  พ.ศ. 2414) เป็นพระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาเลี้ยง

## พระประวัติ
พระเจ้าบรมวงศ์เธอ พระองค์เจ้าสายสมร ประสูติเมื่อวันที่ 9 กรกฎาคม พ.ศ. 2351 เป็นพระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาเลี้ยง พระองค์ประสูติหลังจากที่ที่พระบิดายังได้รับพระราชทานอุปราชาภิเษกเป็นกรมพระราชวังบวรสถานมงคลแล้วจึงมีพระยศเป็น *พระเจ้าหลานเธอ พระองค์เจ้าสายสมร* เมื่อพระบิดาครองราชย์จึงได้เลื่อนเป็น *พระเจ้าลูกเธอ พระองค์เจ้าสายสมร* มีพระเชษฐาร่วมมารดา 1 พระองค์ คือ พระเจ้าบรมวงศ์เธอ กรมหลวงมหิศวรินทรามเรศร์

ในสมัยรัชกาลที่ 4 ได้เสด็จออกจากพระบรมมหาราชวังมาประทับยังวังถนนหลักเมือง วังที่ 4 ร่วมกับพระเจ้าบรมวงศ์เธอ กรมหลวงมหิศวรินทรามเรศร์ เมื่อกรมหลวงมหิศวรินทรามเรศร์ พระองค์ก็ทรงประทับที่วังนี้จนสิ้นพระชนม์ ปรากฏใน 'ประชุมพงศาวดาร ภาคที่ ๒๖* เรื่องเรื่องตำนานวังเก่า ว่า

*"...๑๗ วังถนนหลักเมือง วังที่ ๔ วังนี้โปรด ฯ ให้สร้างพระราชทานเปนที่ประทับของพระเจ้าลูกยาเธอพระองค์เจ้าคันธรส ซึ่งทรงสถาปนาเปนกรมหมื่นศรีสุเรนทร์ เมื่อในรัชกาลที่ ๒ เสด็จอยู่มาจนสิ้นพระชนม์ในรัชกาลที่ ๒ จึงโปรด ฯ ให้พระเจ้าน้องยาเธอพระองค์เจ้าโต ซึ่งทรงสถาปนาเปนกรมหมื่นอินทร อมเรศร์เมื่อรัชกาลที่ ๓ แล้วเลื่อนเปนกรมหลวงมหิศวรินทรามเรศร์เมื่อรัชกาลที่ ๔ เสด็จประทับต่อมาจนสิ้นพระชนม์ในรัชกาลที่ ๔ แล้วพระองค์เจ้าหญิงสายสมร พระน้องร่วมเจ้าจอมมารดากับกรมหลวงมหิศวรินทรามเรศร์เสด็จประทับอยู่ต่อมาจนสิ้นพระชนม์ในรัชกาลที่ ๕ แล้วจึงได้รื้อวังสร้างหมู่ตึกอันเปนที่ว่าการกระทรวงกลาโหมบัดนี้..."''

พระเจ้าบรมวงศ์เธอ พระองค์เจ้าใย สิ้นพระชนม์ในรัชกาลที่ 5 เมื่อพ.ศ. 2414 สิริพระชันษา 64 ปี พระราชทานเพลิงพระศพ ณ วัดอรุณราชวรารามเมื่อวันที่ 5 กรกฎาคม พ.ศ. 2515

## พระอิสริยยศ

* 9 กรกฎาคม พ.ศ. 2351 - 7 กันยายน พ.ศ. 2352 : พระเจ้าหลานเธอ พระองค์เจ้าสายสมร
* 7 กันยายน พ.ศ. 2352 - 21 กรกฎาคม พ.ศ. 2367 : พระเจ้าลูกเธอ พระองค์เจ้าสายสมร
* 21 กรกฎาคม พ.ศ. 2367 - 2 เมษายน พ.ศ. 2394 : พระเจ้าน้องนางเธอ พระองค์เจ้าสายสมร
* 2 เมษายน พ.ศ. 2394 - 1 ตุลาคม พ.ศ. 2411 : พระเจ้าพี่นางเธอ พระองค์เจ้าสายสมร
* 1 ตุลาคม พ.ศ. 2411 - พ.ศ. 2414 : พระเจ้าบรมวงศ์เธอ พระองค์เจ้าสายสมร

## อ้างอิง

หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 2
ประวีณวัช บุญยงค์

**ประวีณวัช บุญยงค์** (เกิด 13 กุมภาพันธ์ พ.ศ. 2534) เป็นนักฟุตบอลอาชีพชาวไทยที่เล่นในตำแหน่งเซ็นเตอร์แบ็กให้กับสโมสรคัสตอม ยูไนเต็ดและทีมชาติไทย

## การเล่นทีมชาติ
เขาถูกเรียกตัวมาเล่นให้กับ ไทย U 23 โดย เกียรติศักดิ์ เสนาเมือง ผู้ฝึกสอนของทีม เพื่อไปเล่นใน ฟุตบอลชาย ซีเกมส์ 2013 โดยสามารถทำประตู เป็นดาวยิงสูงสุดประจำการแข่งขันร่วมกับ อาหมัด บาคลี ของ มาเลเซีย ฮาริส ฮารูน และ ซาฮิล ชูไฮมี ของ สิงคโปร์ เขียว โค โค ของ พม่า และ จวน มัค ฮอง ของ เวียดนาม

### การทำประตูให้กับทีมชาติ
#### ไทย U 23

## เกียรติยศ
;บางกอกกล๊าส เอฟซี
* ไทยเอฟเอคัพ: 2557

;ทีมชาติไทยรุ่นอายุไม่เกิน 23 ปี
* ซีเกมส์ 2013 ไฟล์:Med 1.png **เหรียญทอง** (1); 2556

## อ้างอิง

## แหล่งข้อมูลอื่น
* ประวีณวัช บุญยงค์ 

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดกาญจนบุรี
หมวดหมู่:ผู้เล่นในไทยลีก
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลนครศรีฯ ยูไนเต็ด
หมวดหมู่:ผู้เล่นสโมสรฟุตบอลคัสตอม ยูไนเต็ด
พระเจ้าบรมวงศ์เธอ พระองค์เจ้ากัลยาณี

**พระเจ้าบรมวงศ์เธอ พระองค์เจ้ากัลยาณี** อาจหมายถึง
* พระเจ้าบรมวงศ์เธอ พระองค์เจ้ากัลยาณี พระราชธิดาพระองค์ที่ 71 ในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาอัมพา
* พระเจ้าบรมวงศ์เธอ พระองค์เจ้ากัลยาณี พระราชธิดาพระองค์ที่ 40 ในพระบาทสมเด็จพระนั่งเกล้าเจ้าอยู่หัว ที่ประสูติแต่เจ้าจอมมารดาอิ่ม
วอลเลย์บอลหญิงทีมชาติเวียดนาม

**วอลเลย์บอลหญิงทีมชาติเวียดนาม** () เป็นตัวแทนของประเทศเวียดนามในการการแข่งขันวอลเลย์บอลระดับนานาชาติ อยู่ภายใต้การควบคุมของสหพันธ์วอลเลย์บอลเวียดนาม 

การแข่งขันที่ประสบความสำเร็จที่สุดของทีมชาติเวียดนาม คือ วอลเลย์บอลหญิงเอวีซีคัพ 2012 ที่ประเทศคาซัคสถาน โดยทีมเข้าถึงรอบรองชนะเลิศเป็นครั้งแรก และทีมจบอันดับ 4 ซึ่งเป็นอันดับที่ดีสุดในการแข่งขันระดับทวีป และได้อันดับที่ 4 อีกครั้งในปี ค.ศ. 2022

## รายชื่อนักกีฬาชุดปัจจุบัน
* **หัวหน้าผู้ฝึกสอน:**  เหงียน ต๊วน เกียต

รายชื่อผู้เล่น 14 คนที่ถูกเรียกตัวในการแข่งขันปี 2023

## ประวัติการแข่งขัน
### [[วอลเลย์บอลหญิงชิงแชมป์โลก|ชิงแชมป์โลก]]
* 2025 – อันดับที่ 31

### [[วอลเลย์บอลหญิงแชลเลนเจอร์คัพ |แชลเลนเจอร์คัพ]]
* 2023​ – อันดับที่ 8
* 2024 – 16px **อันดับที่ 3**

### [[วอลเลย์บอลหญิงชิงแชมป์เอเชีย|ชิงแชมป์เอเชีย]]
* 1991 – อันดับที่ 8
* 2001 – อันดับที่ 7
* 2003 – อันดับที่ 6
* 2005 – อันดับที่ 8
* 2007 – อันดับที่ 7
* 2009 – อันดับที่ 7
* 2011 – อันดับที่ 7
* 2013 – อันดับที่ 6
* 2015 – อันดับที่ 5
* 2017 – อันดับที่ 5
* 2023 – อันดับที่ 4

### [[วอลเลย์บอลหญิงเอวีซีคัพ|เอวีซีคัพ]]
* 2008 – อันดับที่ 5
* 2010 – อันดับที่ 7
* 2012 – อันดับที่ 4
* 2014 – อันดับที่ 8
* 2016 – อันดับที่ 7
* 2018 – อันดับที่ 5
* 2022 – อันดับที่ 4

### [[วอลเลย์บอลหญิงเอวีซีเนชันส์คัพ|เอวีซีเนชันส์คัพ]]
*  2023 – 18px **ชนะเลิศ**
*  2024 – 18px **ชนะเลิศ**
*  2025 – 18px **ชนะเลิศ**

### [[กีฬาวอลเลย์บอลในเอเชียนเกมส์|เอเชียนเกมส์]]
*  2006 – อันดับที่ 7
*  2018 – อันดับที่ 6
*  2022 – อันดับที่ 4

### [[กีฬาวอลเลย์บอลในซีเกมส์|ซีเกมส์]]
* 1997 – ไฟล์:Med 3.png **เหรียญทองแดง**
* 2001 – ไฟล์:Med 2.png **เหรียญเงิน**
* 2003 – ไฟล์:Med 2.png **เหรียญเงิน**
* 2005 –   ไฟล์:Med 2.png **เหรียญเงิน**
* 2007 –  ไฟล์:Med 2.png **เหรียญเงิน**
* 2009 –  ไฟล์:Med 2.png **เหรียญเงิน**
* 2011  – ไฟล์:Med 2.png **เหรียญเงิน**
* 2013  – ไฟล์:Med 2.png **เหรียญเงิน**
* 2015 – ไฟล์:Med 2.png **เหรียญเงิน**
* 2017 – ไฟล์:Med 3.png **เหรียญทองแดง**
* 2019 – ไฟล์:Med 2.png **เหรียญเงิน**
* 2021 – ไฟล์:Med 2.png **เหรียญเงิน** 
* 2023 – ไฟล์:Med 2.png **เหรียญเงิน**
* 2025 – ไฟล์:Med 2.png **เหรียญเงิน**

### วอลเลย์บอล ซี วี.ลีก
*/ 2019 – อันดับที่ 4
* 2022 –  **รองชนะเลิศ**
* 2023 (เลกที่ 1) –  **รองชนะเลิศ**
* 2023 (เลกที่ 2) –  **รองชนะเลิศ**
* 2024 (เลกที่ 1) –  **รองชนะเลิศ**
* 2024 (เลกที่ 2) –  **รองชนะเลิศ**
* 2025 (เลกที่ 1) –  **รองชนะเลิศ**
* 2025 (เลกที่ 2) –  **ชนะเลิศ**

## อ้างอิง

## แหล่งข้อมูลอื่น
* Official website 
* Youtube
* FIVB profile

เวียดนาม
หมวดหมู่:วอลเลย์บอลในประเทศเวียดนาม
วิทยาลัยบัณฑิตเอเซีย

**วิทยาลัยบัณฑิตเอเซีย**  เป็นสถาบันอุดมศึกษาเอกชน ตั้งอยู่ในจังหวัดขอนแก่น ถนนประชาสโมสร ตำบลในเมือง อำเภอเมืองขอนแก่น และมีศูนย์การศึกษา 1 ศูนย์ที่ อำเภอพล ซึ่งห่างจากที่ตั้งหลักประมาณ 75 กิโลเมตร

## ประวัติ
left|thumb|137x137px|ตราประจำวิทยาลัยบัณฑิตเอเซีย
แรกเริ่มด้วยความคิดและปณิธานของ ศาสตราจารย์ ดร.นพ.กระแส ชนะวงศ์ ผู้ได้รับรางวัล รามอนแมกไซไซ สาขาผู้นำชุมชน เป็นผู้รับใบอนุญาตจัดตั้งวิทยาลัยบัณฑิตเอเซียที่จะขยายโอกาสทางการศึกษา และสร้างทางเลือกใหม่ของนักเรียนชั้นมัธยมศึกษาตอนปลายและนักศึกษาระดับประกาศนียบัตรวิชาชีพ ที่จะเข้าศึกษาต่อในสถาบันอุดมศึกษาที่มีคุณภาพ และสร้างทางเลือกใหม่ของนักเรียนนักศึกษา จึงกำหนดโครงการจัดตั้งสถาบันอุดมศึกษาเอกชน สังกัดทบวงมหาวิทยาลัย ตามพระราชบัญญัติสถาบันอุดมศึกษาเอกชน พ.ศ. 2522 แก้ไขเพิ่มเติม พ.ศ. 2535 ซึ่งคณะกรรมการการอุดมศึกษาได้ประชุมอนุมัติให้จัดตั้งวิทยาลัยบัณฑิตเอเซียโดยนำความเห็นเสนอต่อนายประจวบ ไชยสาส์น รัฐมนตรีว่าการทบวงมหาวิทยาลัย (ในขณะนั้น) ให้ออกใบอนุญาตจัดตั้งวิทยาลัยตามประกาศที่ 3/2542 ลงวันที่ 26 กุมภาพันธ์ 2542

ต่อมาคณะกรรมการสภาวิทยาลัยบัณฑิตเอเซีย มีมติในการประชุมกรรมการสภาวิทยาลัย ครั้ง 1/2543 เมื่อวันที่ 15 มีนาคม 2543 ให้ย้ายสถานที่ตั้งวิทยาลัยบัณฑิตเอเซียจากอำเภอพล  มายังสถานที่ตั้งแห่งใหม่ คือ เลขที่ 179/30 ถนนประชาสโมสร ตำบลในเมือง อำเภอเมืองขอนแก่น จังหวัดขอนแก่น ตามประกาศของทบวงมหาวิทยาลัย ลงวันที่ 11 เมษายน 2544 และเริ่มดำเนินการจัดการเรียนการสอนใน ปีการศึกษา 2545 เป็นต้นมา

ในปีการศึกษา 2562 ได้เปิดรับนักศึกษาที่ศูนย์พลเป็นรุ่นแรก และเปิดสอน 1 สาขาวิชาคือ สาขาวิชาการจัดการธุกิจค้าปลีก

## คณะเปิดสอน

* คณะบริหารธุรกิจ
* คณะนิติศาสตร์
* คณะศึกษาศาสตร์และศิลปศาสตร์
* คณะพยาบาลศาสตร์
* คณะวิทยาศาสตร์และเทคโนโลยี

## หลักสูตรที่เปิดสอนระดับปริญญาโท
* หลักสูตรศิลปศาสตรมหาบัณฑิต
** สาขาวิชาภาษาอังกฤษศึกษา
* หลักสูตรสาธารณสุขศาสตรมหาบัณฑิต
** สาขาผู้นำและนวัตกรรมการจัดการสุขภาพ
* หลักสูตรประกาศนียบัตรบัณฑิตวิชาชีพครู

## พิธีประสาทปริญญาบัตร

## อ้างอิง

## แหล่งข้อมูลอื่น
* เว็บไซต์ทางการ

 

หมวดหมู่:สถาบันอุดมศึกษาในจังหวัดขอนแก่น
หทัยภัทร สมรรถวิทยาเวช

**หทัยภัทร สมรรถวิทยาเวช**  เกิดวันที่ 9 ตุลาคม พ.ศ. 2533 เป็นอดีตนักแสดงละครโทรทัศน์หญิงชาวไทย ปัจจุบันจบการศึกษาระดับปริญญาตรีด้าน Tourism and Hotel Management Mahidol University International College (MUIC) ชีวิตส่วนตัว ปัจจุบันสมรสกับ เติมตระกูล กมลวิศิษฎ์ (เติม)  บุตรชายคนที่ 2 ของ ชูวิทย์ กมลวิศิษฎ์ ที่เกิดด้วยกันกับ นางงามตา กมลวิศิษฎ์

มีบุตรชายด้วยกัน 2 คน คือ เพิ่มตระกูล กมลวิศิษฏ์ ชื่อเล่น น้องเพิ่ม เกิดเมื่อวันที่ 11 พฤศจิกายน พ.ศ. 2563   

และ พร้อมตระกูล กมลวิศิษฏ์ ชื่อเล่น น้องพร้อม เกิดเมื่อวันที่ 7 เมษายน พ.ศ. 2566 

## ผลงาน
### ละครโทรทัศน์

## อ้างอิง

## แหล่งข้อมูลอื่น
* 
หมวดหมู่:บุคคลที่เกิดในปี พ.ศ. 2533
หมวดหมู่:นักแสดงหญิงชาวไทย
หมวดหมู่:บุคคลจากวิทยาลัยนานาชาติ มหาวิทยาลัยมหิดล
ฐกฤต ตวันพงค์

**ฐกฤต ตวันพงค์** (เกิด 10 เมษายน พ.ศ. 2532) ชื่อเล่น **เพ็ชร** เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 เขามีผลงานละครโทรทัศน์ที่สร้างชื่อเสียงหลายเรื่อง ตัวอย่างเช่น *[[สื่อรักสัมผัสหัวใจ|The Sixth Sense สื่อรักสัมผัสหัวใจ]]* (2555), *[[สิงห์สี่แคว|ชาติเจ้าพระยา]]* (2556), *[[แสงดาวกลางใจ]]* (2557), *[[สิงห์สี่แคว|ชาติเจ้าพระยา 2]]* (2558) และ *[[กรงกรรม]]* (2562) เป็นต้น

## ประวัติ

เพ็ชร ฐกฤต เกิดเมื่อวันที่ 10 เมษายน พ.ศ. 2532 ที่จังหวัดนครศรีธรรมราช มีพี่สาว 1 คน เมื่อเรียนจบ ปวช.ที่วิทยาลัยเกษตรและเทคโนโลยีนครศรีธรรมราช จึงเข้ามาศึกษาต่อที่ คณะบริหารธุรกิจ ภาควิชาการจัดการ มหาวิทยาลัยรัตนบัณฑิต หลังเลิกเรียนทำงานเป็นเด็กเสิร์ฟที่ร้านราเม็ง เข้าสู่วงการบันเทิงโดยจากการชักชวนของ อุ๊บ วิริยะ เริ่มเข้าสู่วงการบันเทิงโดยการเดินแบบ ถ่ายแบบ ถ่ายโฆษณาหลายตัว อาทิ โค้ก, ไวตามิลค์, ฮอนด้า, AIS, นิติพนคลินิก, Fisherman’s Friend, ไบเล่, ชุดนักเรียนตราช้างแมมมอธ, ธนาคารธนชาติ และ มิวสิกวิดีโอเพลง "ส่องกระจก" ของ โบ สุนิตา และ "เสียงของคนเจ็บ" ของ สิงโต เดอะสตาร์

มีผลงานครั้งแรกในภาพยนตร์เรื่อง *[[รักสุดท้ายป้ายหน้า]]* และได้เซ็นสัญญาเป็นดาราในสังกัดสถานีโทรทัศน์ไทยทีวีสีช่อง 3 มีผลงานแสดงเรื่อง *[[The Sixth Sense สื่อรักสัมผัสหัวใจ]]* และ *[[แสงดาวกลางใจ]]* ในปี 2562 รับบทอาไช้ในเรื่อง *[[กรงกรรม]]*

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5

### ภาพยนตร์

### มิวสิควิดีโอ

### เพลง
* พลังของหัวใจ (OST. The Sixth Sense สื่อรักสัมผัสหัวใจ 2) ร่วมกับ วรินทร ปัญหกาญจน์, จรณ โสรัตน์, สราวุธ มาตรทอง และรัฐภูมิ โตคงทรัพย์

## รางวัลที่ได้รับ

## อ้างอิง

## แหล่งข้อมูลอื่น
*

หมวดหมู่:นักแสดงจากจังหวัดนครศรีธรรมราช
หมวดหมู่:บุคคลจากคณะบริหารธุรกิจ มหาวิทยาลัยรัตนบัณฑิต
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 3
หมวดหมู่:พุทธศาสนิกชนชาวไทย
เดวาล แพทริค

**เดวาล ลอร์ดีน แพทริค** () เกิดเมื่อวันที่ 31 กรกฎาคม พ.ศ. 2499 เป็นนักการเมืองสหรัฐอเมริกา และเป็นผู้ว่าการรัฐแมสซาชูเซตส์คนปัจจุบัน เขาเป็นลูกครึ่งชาวแอฟริกัน-อเมริกันคนแรกที่ได้เป็นผู้ว่าการรัฐแมสซาชูเซตส์ เขาเกิดและอาศัยอยู่กับแม่เพียงสองคน ในเขตเซาท์ไซด์ ในชิคาโก
## รายการอ้างอิง

## แหล่งข้อมูลอื่น

*Governor of Massachusetts Deval Patrick  official Massachusetts government site
*Deval Patrick for Governor  official campaign site
*

หมวดหมู่:บุคคลจากชิคาโก
หมวดหมู่:พรรคเดโมแครต (สหรัฐ)
หมวดหมู่:บุคคลจากรัฐอิลลินอย
หมวดหมู่:ผู้ว่าการรัฐแมสซาชูเซตส์